Demas Nwoko (onye amụrụ n'afọ 1935) bụ onye Naijiria na ese ọtụtụ ihe dị ka ihe eserese na mmebe ntụpụta ụkpụrụ ụlọ ma bụrụ kwa nnukwu onye na-ewu ụlọ. Dị ka onye na-ese ihe, ọ na-agbasi mbọ ike itinye usoro ọgbara ọhụrụ dị iche iche na ihe owuwu ụlọ. Ọ na etinye kwa atụmatụ ihe dị iche nke na egosi ihe gbasara ndi isi ojii, ndị Africa na ọtụtụ ọrụ ya. Site n'afọ 1960 na aga n'iru ruo ihe dị ka afọ 1969, ọ bụ onye otu ndị Mbari klọb nke Ibadan, ndị otu ndị Naijiria na ndị omenkà si mba ofesi. Ọ bụkwa onye nkuzi na Mahadum nke Ibadan . Ka afọ 1970 na aga n'iru ruo ihe dị ka afọ 1979, ọ bụ onye mbipụta akwụkwọ akụkọ akpọrọ New Culture (ọdịbendị) nke na na-adịghịzi adị ugbu a. Nwoko, na-ahụ ime ihe eserese dịka ọrụ amamịghe nke a na elekwasị anya ka ọrụ dịịrị mmadụ maka mmetụta ọma na gburugburu ebe obibi na ọdịbendị nke ọha mmadụ. A mụrụ Nwoko na afọ 1935 na Idumuje Ugboko, obodo nke nwere nwa nwanne ya dịka Obi (Eze) ugbu a (Chukwunomso Nwoko).